**פיננסית מתקדמת א- שיעור תרגול 2**

**רכישה במהופך**

לצורך ההסבר ננתח שלושה מצבים:

1. חברה א' רכשה 100% מ-ב' בתמורה למזומן כאשר המצב לפני הרכישה היה:

שלומי מחזיק 10,000 מניות ב-א' =100%

שלומית מחזיקה 10,000 מניות ב-ב' = 100%

מיד לאחר העסקה חברה א' מחזיקה 100% מ-ב.

שלומית יצאה מהמשחק כך שרק שלומי נשאר.

שלומי מחזיק 10,000 מניות ב-א וזהו המצב שבו טיפלנו עד היום. חברה א' השתלטה על חברה ב' אבל למעשה מי באמת שולט על ב' – שלומי.

ואז במקרה הזה אנו רואים זהות בין המצב המשפטי שבו א' השתלטה על ב' לבין המצב הכלכלי שבו שלומי השתלט על ב'.

1. המצב לפני העסקה הוא כמו בדוגמא הקודמת :

שלומי מחזיק 10,000 מניות ב-א' =100%

שלומית מחזיקה 10,000 מניות ב-ב' = 100%

חברה א' רכשה משלומית 100% מב' תמורת הנפקת 1,000 מניות.

המצב לאחר העסקה :

שלומי מחזיק 10,000 מניות ב-א' שלומית מחזיקה 1,000 מניות ב-א' א🡨 ב = 100%

גם במצב זה קיימת זהות בין המצב הכלכלי למצב המשפטי מבחינה משפטית א' השתלטה על ב' מבחינה כלכלית שלומי שעדיין שולט על א' רכש שליטה ב-ב'

1. המצב לפני העסקה :

שלומי מחזיק 10,000 מניות ב-א' =100%

שלומית מחזיקה 10,000 מניות ב-ב' = 100%

העסקה : חברה א' רוכשת 100% מ-ב' אבל הנפיקה 40,000 מניות – השאלה היא מהו המצב מיד לאחר העסקה ?

משפטית אין בכלל התלבטות א' קנתה את ב'

כלכלית שלומית קנתה את א' והשאלה היא מה בעצם שלומית רכשה ?

היא רכשה את א' כיוון שב'' היתה שלה לפני ונשארה שלה ולכן מבחינת שלומית שהיא בע"ש ב-א' היא זו אשר נרכשה ולא ב' כלומר נוצר כאן מצב של סתירה בין המהות המשפטית על פיה א' השתלטה על ב' לבין המהות הכלכלית שהיא שלומית שהיא בעלת המניות לשעבר של ב' השתלטה על א' .

זהו מצב המכונה **רכישה במהופך**

בחשבונאות תמיד אנחנו מעדיפים את המהות הכלכלית על פני המהות המשפטית ולכן אנו רוצים להציג את הדו"חות מנק' מבטו של בע"ש. אנו רוצים להציג בעיקר לשלומית שלא נרכשו נכסים של ב' אלא נרכשו נכסים של א' המשמעות המיידית היא שבאותו יום נצטרך להציג 100% מ-ב' לפי ערך פנקסני ו-100% מא' לפי שוו"ה כאילו ב' רכשה את א' ולא א רכשה את ב.

**עקרונות ברכישה במהופך**

1. **עודף עלות –** בד"כ כשא' רוכשת שליטה ב-ב' אנחנו מחשבים ע"ע בגין נכסי ב'. שכן, אנחנו רוצים למדוד את נכסי ב' לפי השוו"ה במועד הרכישה .

במקרה של רכישה במהופך אנו רוצים למדוד את נכסי א' בשוו"ה ועל כן ע"ע יחושב בגין א'.

1. **המשכיות –** במצב רגיל הדו"חות המאוחדים הם המשכיים לדו"חות של חברה א'

במצב של רכישה במהופך כיוון שאנו טוענים שב' השתלטה על א' אז הדו"חות המאוחדים הם המשכיים לדו"חות של ב' המשמעות הטכנית היא שנק' הפתיחה שלנו תיהיה ההון העצמי של ב' ורכישת חברת בת תבטא רכישה של א'.

1. **הון מניות –** בדו"חות מאוחדים רגילים הון המניות שאנו מציגים הוא של חברה א' שזה הון המניות שהבעלים מחזיקים. לכאורה במצב של רכישה במהופך היינו אמורים להציג כהון המניות את הון המניות של ב' כי הרי אנחנו מתייחסים לזה כאילו חברה ב' השתלטה על א. אבל אי אפשר להציג הון מניות של ב' כי הרי אנחנו מתייחסים לזה כאילו חברה ב' השתלטה על א'. אבל א"א להציג את הון המניות של ב' כי עובדתית הבעלים מחזיקים את הון המניות של א' ולכן למרות שאנחנו חושבים על חברה ב' כחברת אם עדיין הון המניות שנציג יהיה הון המניות של א' כי עובדתית הבעלים מחזיקים את הון א'.
2. **תיקון רטרואקטיבי –** אמרנו שהדו"חות המאוחדים הם המשכיים לדו"חות של ב' בדו"חות של ב' מופיע הון המניות של ב' (בי"פ) ובדו"חות המאוחדים צריך כאמור להופיע הון המניות של א' ולכן עלינו לבצע תיקון רטרואקטיבי להון המניות של ב' כי להפוך אותו למניות שוות ערך למניות של א' כך שבסופו של דבר מה שיופיע בדו"ח המאוחד הוא הון המניות של א'.
3. **כותרת הדו"ח –** למרות שבחשבונאות אנו מתייחסים לעסקה כאילו ב' השתלטה על א' מבחינת כותרת הדוכ"ס הכותרת תיהיה חברה א' ובנותיה (לפי המהות המשפטית). **(דוגמא במחברת עמ' 14-16)**

**כיצד פותרים שאלה ברכישה במהופך לפי 100%**

**שלב מקדמי –** זיהוי העסקה צריך לזהות את העסקה באמצעות הנפקת מניות אשר בה בע"מ המקוריים מאבדים שליטה או במילים אחרות סתירה בין הזהות המשפטית לבין הזהות הכלכלית. ברגע שזיהינו זאת כל החשיבה משתנה. אנחנו חושבים כאילו ב' רכשה 100% מ-א' באמצעות הנפקת מניות (חושבים הפוך מהעסקה המקורית).

**שלב ראשון –** עודף עלות – נחשב את ע"ע בגין נכסי א' .

התמורה 🡨 השוו"ה של א'

ההון העצמי 🡨 של א'

**ואנחנו מייחסים את ע"ע לנכסים של א'**

**שלב שני –** אירועים מיוחדים ועסקאות פנימיות :

1. **ביטול השקעה –** מבטלים איך שרשום ב-א'
2. **ביטול רווחים בגין השקעה –** מבטלים איך שהם רשומים בספרי א'
3. **עסקאות פנימיות –** בדיוק כפי שעשינו עד היום

**שלב שלישי ושלב רביעי –** הצגה – אין זשמ"ש כי אנחנו ב-100% ואין חלוקות.

**דו"ח על הרווח הכולל-** אין שינוי

**דו"ח על המצב הכספי –** למעט ההון העצמי זהה לחלוטין למה שלמדנו . כמובן שהנכסים מוצגים לפי השוו"ה של נכסי א'.

**דו"ח על השינויים –** מיוחד : יתרת הפתיחה שלו היא של חברה ב' אבל אנחנו מבצעים תיקון רטרואקטיבי להון המניות של ב' כדי שהוא ישקף מניות שוות ערך של א'. ברכישת חברת בת נתייחס כאילו ב' רכשה את א' ועל כן השווי ההוגן של א' הוא הגידול בהון העצמי. לגבי הון המניות מתקבל כ-P.N כי בסה"כ אנחנו חייבים להגיע להון המניות של א' וזאת לאור העובדה שהבעלים מחזיקים בהון המניות של א'.

**לסיכום:** יש שלושה חידושים :

1. ע"ע בגין נכסי א'
2. הדו"ח המאוחד הוא המשכי לדו"ח של ב' ולכן ברכישת חברת בת נצרף את א'
3. הון המניות הוא של א' ולא של ב'.

**רכישה במהופך שלא לפי 100%**

לצורך ההסבר נניח שחברה א' רוכשת 80% מחברה ב' בעסקת רכישה במהופך.

התפישה היא שא' רכשה 100% מתוך ה-80% של ב' ולגבי 20% מ-ב' הם לא ישתתפו בעסקה

ולכן שוב אנחנו מטפלים בעסקה כאילו 80% מ-ב' רכשה 100% מ-א' אבל יש בעיה כי יש 20% מ-ב' שבכלל לא השתתפו בעסקה. נתייחס ל-20% מ-ב' כזשמ"ש.

זה זשמ"ש מאד מיוחד כי בד"כ זשמ"ש הוא בגין חברת בת וכאן חברה ב' נתפסת כחברה אם והזשמ"ש הוא בגין חברת האם דבר נוסף חברה ב' מוצגת בדו"ח המאוחד לפי שווי פנקסני זה אומר שהזשמ"ש חייב להיות שווי פנקסני **(דוגמא 2 במחברת עמ' 16-17)**

**מתי מתבצעות עסקאות של רכישה במהופך ?**

צריך להבין שעסקה כזאת במהותה היא מוזרה כי בעצם כדי שעסקה כזאת תיהיה החברה בעלת השוו"ה הנמוך צריכה להשתלט על חברה בעלת שוו"ה גבוה לדוגמא: זה דומה למצב שחברה שמוכרת פלאפל משתלטת על בנק הפועלים שבד"כ זה אמור להיות הפוך. באופן עקרוני העסקאות האלו כמעט ולא קיימות בשוק. הן נדירות ביותר.

מתי כן אפשר לראות עסקאות שכאלו. במצב של "שלד בורסאי".

**שלד בורסאי –** חברה נסחרת שמכל סיבה שהיא אין לה פעילות. נניח שחברה א' היא חברה פרטית וחברה ב' היא שלד בורסאי. ונניח שחברה א' רוצה להנפיק בבורסה. השאלה היא : מה הן מטרות ההנפקה :

1. **גיוס הון**
2. **סחירות –** בעלי המניות של הח"פ הופכים לבע"מ ח"צ

הליך ההנפקה הוא הליך ארוך ומאד יקר ולכן החברות מחפשות בעיתון מודעות על שלד בורסאי ואז השלד הבורסאי שבד"כ יש לו שווי מאד נמוך רוכש 100% מהח"פ (שליטה) שיש לה שוו"ה גבוה יותר באמצעות הנפקת מניות.

השאלה היא מה נוצר מיד לאחר העסקה ?

השלד הבורסאי מחזיק 100% מהח"פ ובע"מ שלו הם הישנים של הציבורית והחדשים (הישנים של הח"פ).

האם מטרת ההנפקה הושגה ?

מטרה אחת בטוח הושגה כי בע"מ של החברה הפרטית לשעבר מחזיקים כעת מניות סחירות – הסחירות הושגה .

לגבי גיוס ההון – כנראה שלא הושג אם כי יכול להיות שלשלד הבורסאי יש מזומן ואז המטרה הושגה.

**כיצד מטפלים בעסקה כזאת ?**

ראשית עולה השאלה האם להפעיל את IFRS3 כי הרי כדי להפעיל את IFRS3 צריך להתקיים הגדרת עסק ושלד בורסאי אינו עונה על הגדרה זאת . יצאה הבהרה מטעם התקינה הבינ"ל כי יש להתייחס לעסקה זו כמו התייחסות ל-IFRS3 למרות שהגדרת עסק לא מתקיימת. בכל מקרה אנחנו מתייחסים לעסקה כרכישה במהופך אבל לא מכירים במוניטין בגין שלד בורסאי כי לא יכול להיות מוניטין אם אין לו פעילות. התפישה היא שהשלד הבורסאי נתן שירות הוא הפך את המניות של הח"פ למניות סחירות. ולכן המוניטין מופחת מיידית לרוה"ס כמו הוצאה בגין מתן שירות. **(דוגמא כוללת שאלה 23 בחוברת עמ' 18-34)**